Fridas d'Albarracín

**Fridas d'Albarracín** (*Frías de Albarracín* en castellano) ye un municipio d'a provincia de Teruel, situato en a comarca d'a Sierra d'Albarracín. A suya población ye de 164 habitants (2004), en una superficie de 50,70&nbsp;km², con una densidat de 3,23 hab/km².

## Cheografía
O termin y lo lugar son situatos en os Monts Universals, en una zona con muelas calsinosas y poljes karsticos que s'estendilla tamién por os termins de Guadalaviar y Villar d'el Cobo.

O lugar ye situato a lo sud d'a Muela de Fridas en contacto con una depresión plana. Ixa depresión plana costituye con atras depresions a lo norte d'a Muela a *Val de Fridas*, val que ye a parte alta d'a cuenca d'o río de la Fuent del Berro. En tota a Val de Fridas bi ha uns barrancos que circulan a lo norte y sud d'a Muela de Fridas y no tienen prou capacidat erosiva como pa haber formato ixa val, evidenciando que a Val de Fridas ye un polje d'orichen karstico.

A lo nord-ueste d'a Muela de Fridas ye o lugar de Casas de Fridas.

O naixedero d'o río Tacho no ye en o termin de Fridas, pus o termin d'Albarracín se prolonga arredol, pero ye prou a mán, a 11&nbsp;km d'o lugar.

### Mugas
O termin de Fridas d'Albarracín no muga que con Albarracín, y ye repitiau por una estreita francha de terreno d'o termin d'Albarracín quelo desepara d'os termins de Villar d'el Cobo, Tramacastiella, Calomart y Moscardón. A lo sud de Fridas d'Albarracín se troba un extenso apéndiz d'o termin d'Albarracín correspondient a lo naixedero d'o río Tacho y a Val de Cabriuel.

## Toponimia
En un texto de 1340 s'escribiba *Fridas*, seguntes a fonetica aragonesa que conserva a sonora intervocalica que pierde o castellano. Dimpués de castellanizar-se estió *Frías* dica 1910, y *Frías de Albarracín* dende 1920.

A man de Fridas, pero en o termin municipal d'Albarracín ye a *fuente del Buey*, que en 1340 s'escribiba *Fuent del Buey* y yera d'os monches de Piedra. Tamién en termin d'Albarracín, pero entre los nuclios de Fridas y Calomart ye a Fuent del Berro, que en 1340 s'escribiba *Fuent del Vero*, y yo on naxe o río de la Fuent del Berro.

Bi ha un balset que se clama *balsa el alchiver* y que puet estar relacionata con l'aragonés "alchub", (que yera *alchip* en aragonés tergüelán) con lo sufixo deminutivo -et.

## Historia
En o sieglo XIV feba part d'a seixma de Fridas, adintro d'a Comunidat d'Albarracín.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:191
TimeAxis   = orientation:vertical
ScaleMajor = unit:year increment:39 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:179
  bar:2000 from:0 till:157
  bar:2002 from:0 till:154
  bar:2004 from:0 till:164
  bar:2006 from:0 till:181
  bar:2008 from:0 till:172
  bar:2010 from:0 till:156
  bar:2012 from:0 till:151
  bar:2014 from:0 till:144
  bar:2016 from:0 till:130
  bar:2018 from:0 till:116
  bar:2020 from:0 till:104
 


## Administración
### Reparto de concellers




### Alcaldes

## Molimentos y lugars d'intrés
Entre os edificios y molimentos de Fridas bi ha que destacar a Ilesia de l'Asumpción Nuestra Sinyora de Fridas d'Albarracín, a Ermita d'a Immaculata, y bella casa en o suyo nuclio urbano con escudos nobiliarios.

## Fiestas
*Os Mayos, nueit d'o 30 d'octubre.
*Sant Roque (patronals), 15-17 d'agosto, mientres as suyas fiestas patronals se face un campionato de morra, un chuego antigo y popular por bels lugars d'a provincia de Teruel.

## Referencias

## Vinclos externos
*  Pachina web municipal de Fridas d'Albarracínoficial.
*Lexico de Fridas.